Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisrael on sõjas 14. päeva alates ajast,
kui islami terrorirühmad Hamas’i võimualusest Gaza’st
korraldasid tapatalgud Lõuna-Iisraeli asulates.
Iisraeli kaitseminister Yoav Gallant kiitis heaks otsuse
evakueerida põhjapoolne piirilinn Kiryat Shmona
Hezbollah’ rünnakute hoogustumise tõttu.
Iraani käsilased ründasid mitmeid USA baase ja vägesid laiemas Lähis-Idas,
tekitades vigastusi.
Iisrael on sõjas 14. päeva alates ajast, mil islamistlikud terrorirühmad
Hamas’i valitsetavast Gaza’st ründasid Lõuna-Iisraeli asulaid,
mõrvates üle 1400 enamasti tsiviilisiku
ja haavates veel üle 3500.
Iisraeli Kaitseväe õhu- ja suurtükijõud tihedas koostöös
Julgeolekuametiga valmistasid pinda peatseks maitsi sissetungiks,
andes laialdasi lööke terroritaristu vastu
üle kogu terrorist kihava Gaza maakitsuse.
Eeldatava pealetungi eel väisas peaminister Benjamin Netanyahu
sõdureid Golan’i brigaadist, kes on tegutsenud Gaza rindel
alates Hamas’i ja selle kaasterroristide tapatalgutest 7. okt.
Kaitseministeeriumis Tel Aviv’is
käis Iisraeli kaitseminister Yoav Gallant Iisraeli parlamendi
Välisasjade ja Kaitse Komitees,
et teavitada Iisraeli valitud seadusandjaid Jeruusalemma sihtidest
ja juhistest sõjaks, nagu Iisraeli seadusega nõutav.
See, mis juhtus 7. oktoobril, tekitas uue olukorra regioonis ja Lähis-Idas
nii mõneski mõttes.
Selgitaksin, mida silmas pean:
Hamas arvas, et loob sümboolse päeva,
mil kuulutab suurest võidust ja tekitab teistsuguse reaalsuse,
muutes võrrandit 180 kraadi.
Ent seda päeva tuleb meenutada kui päeva,
mil algas Hamas’i kui ühingu maa pealt pühkimise protsess, ei vähemat!
Anname paradigma nihkele hoogu juurde,
ja selgitame kõigile, kes kuulda tahavad:
Kes iganes kavatseb tappa lapsi Iisraeli riigis,
tappa eakaid ja võtta pantvangi ja vägistada naisi,
need pühime ära, ei vähemat!
Seepärast on see sõda hädavajadus, mitte valik.
Meil pole muud valikut, sest me ei saa jääda alles,
kui meil pole heidutust ja kui ei mõisteta,
et barbaarsed teod ja rünnak Iisraeli riigi vastu
nõuab hinda, mida ei suudeta maksta.
Iisraeli kaitseminister kirjeldas ka lähemalt eesseisva sõja järke.
Üldiselt, põhimõtteliselt, tuleb kolm järku.
Esiteks, hävitame Hamas’i ühingu, selle sõja- ja juhtimistaristu.
See on esimene järk, mis ei saa olema kerge.
Sel on oma hind.
Kaitsevägi vajab kõikide tuge, et seda saavutada.
Teine järk tuleb pikem.
See hõlmab süsteemi stabiliseerimist ja viimselt saavutame kunagi selle,
et julgeolekurežiim on hoopis teistsugune,
milles saame tegutseda täiesti vabalt ja Gaza maaribalt ei lähtu enam ohte.
See ei tule päeva, nädala, kahjuks isegi mitte kuuga!
Peame seda mõistma! See on siiski protsess!
Välisasjade ja Kaitse Komitee,
mis on seadusandlik komitee kõigis Iisraeli julgeolekuga seotud asjus,
hakkab pidama sagedasi kohtumisi
Jeruusalemma Julgeolekukabineti juhtliikmetega sõja vältel,
mis Iisraeli parlamentaarse demokraatia süsteemis
on seadusega nõutav.
Komitee lubab teil võtta nii palju aega,
kui on vaja sõja eesmärkide saavutamiseks,
mis muidugi hõlmab Hamas’i kõrvaldamist
ja rahu taastamist Lõunas ja kogu riigis ja pantvangide tagasisaamist.
Tuleb märkida, et sellal kui Iisrael valmistub maitsi pealetungiks Gaza’le,
jätkab Iraani käsilane Hezbollah rünnakuid põhjas Liibanoni piiril.
Ja ehkki Kaitsevägi vastab korduvalt löökidega
Hezbollah’ taristule ja ründavaile terroristidele,
käskis Iisraeli Kaitseministeeriumi Rahvuslik Kriisijuhtimisamet
Kaitseväega konsulteerides
Põhja-Iisraeli Kiryat Shmona linna elanikel evakueeruda
riigi rahastatud võõrastemajadesse mujal riigis.
Selle otsuse ajastust lähemalt selgitamata
kiitis evakueerimise - mis viidi samamoodi läbi
ka Lõuna-Iisraeli Sderot’i linnas - heaks kaitseminister Yoav Gallant.
Iraani käsilane Ansar Allah, mida juhib huti hõim Jeemenis,
tulistas välja tiibrakette, mille tulistas alla raketihävitaja USS Carney.
Raketihävitaja USS Carney meeskond tulistas Punase mere põhjaosas täna
alla kolm maa-tüüpi tiibraketti ja mitu drooni,
mida käitasid hutide väed Jeemenis.
See oli näide integreeritud õhu- ja raketiarhitektuurist,
mille oleme loonud Lähis-Idas ja mida kavatseme kasutada siis,
kui on vaja kaitsta me partnereid ja huve selles olulises regioonis.
USA sõdurite seas ohvreid polnud, meie teada mitte ka kohalike seas.
Neid juhtumeid veel uuritakse, ja me ei saa kindlalt öelda,
kuhu need raketid ja droonid sihitud olid,
kuid nad lasti välja Jeemenist põhjasuunas piki Punast merd,
ilmselt Iisraeli pihta.
Üks TV7ga kõnelnud Riikliku Julgeolekunõukogu juhte
kinnitas ka, et peale tiibrakettide Iisraeli vastu
lennutasid hutid suitsiididroone USS Carney poole.
Iraani Islamivabariigi käsul on Teherani käsilased sooritanud ka
rünnakuid USA-juhitud koalitsiooni baasidele Süürias ja Iraagis,
tekitades vigastusi USA sõjaväelastele.
Kahjuks suri ühe rünnaku ajal üks Iraagis teeniv USA töötaja.
At-Tanf'i garnisoni Süürias rünnati kahe drooniga.
USA ja koalitsiooni väed hävitasid ühe drooni,
teine droon aga jõudis baasi ja tekitas väiksemaid vigastusi
liitlasvägedele.
Samal hommikul näitasid eelhoiatussüsteemid Iraagis
võimalikku ohtu lähenemas õhuväebaasile Al Assad’is,
ja baasi personal varjus igaks juhuks.
Ehkki rünnakut ei toimunud, ütles ühel USA töötajal varjudes süda üles
ja ta suri veidi hiljem.
Meie sügavaimad kaastundeavaldused lahkunu omastele!
Ja nagu teate, päev varem, 17. okt,
kaitsesid USA sõjajõud end
kolme USA ja liitlasvägedele läheneva drooni vastu Iraagis.
Lääne-Iraagis al-Assadi õhuväebaasis
hävitasid USA väed ühe drooni ja vigastasid teist,
mispeale liitlasväed said kergemaid vigastusi.
Põhja-Iraagis hävitasid USA väed Bashur’i õhuväebaasi lähedal drooni,
mis ei tekitanud vigastusi ega kahju.
Ma ei hakka ennustama võimalikku vastust neile rünnakutele,
kuid ütlen, et võtame kõik vajalikud meetmed
USA ja liitlasvägede kaitsmiseks mistahes ohu vastu.
Kui vastused tulevad, siis meie valitud ajal ja viisil.
Kindral Ryder märkis veel ära kaitseminister Lloyd Austin’i
mitut telefonikõnet liitlastest ametivendadega üle regiooni,
kuna Washington püüab hoida ära äsjaste vaenutegevuste laienemist.
Kõige selle tegevuse valguses jätkab minister Austin aktiivset suhtlust
ametivendade ja juhtidega Lähis-Idas.
Täna tegi ta mitu kõnet, sh pidas aru Tema Kõrguse
president Sheikh Mohammed bin Zayed’iga Araabia Ühendemiraatidest,
Amir Sheikh Tamim’iga Katarist,
ja Saudi Araabiast kaitseministri Khalid bin Salman Al Saud’iga.
Minister Austin rääkis ka Iisraeli kaitseministri Yoav Gallant’iga
alles mõni hetk tagasi.
Neis kõnedes kordas ta USA toetust Iisraeli õigusele end kaitsta
terrorirünnakute vastu ja rõhutas ka,
kui tähtis on kaitsta kõrvalisi isikuid, nii palestiinlasi kui iisraellasi.
Ta rõhutas taas, et iga riik või rühmitus,
kes tahaks kasutada ära olukorda Iisraelis,
et laiendada konflikti, peaks veelkord mõtlema
ja mitte kahtlema USA otsusekindluses.
Meie siht on vältida
Iisraeli ja Hamas’i konflikti laienemist regioonis.
Ent oleme valmis kaitsma oma partnereid ja huve.
Ja me teemegi seda.
Tasub rõhutada, et minister Austin’i telefonikõned ametivennaga Katarist,
mille Biden’i valitsus määratles oluliseks NATO-väliseks liitlaseks
31. jaanuaril 2022, toimusid ajal, mil Katari juhtkond
jätkab Hamas’i juhtide võõrustamist Doha’s
ja kasutab oma režiimi suuvoodrit Al-Jazeera’t
väärteabe levitamiseks, et toetada Hamas’i
ja selle kaasterroriste Gaza’s.
Seetõttu tegi Jeruusalemma kabinet välisministeeriumi soovituse kohaselt
otsuse keelustada Al-Jazeera tegevus Iisraelis.
Washington’is taotleb USA president Joe Biden
enneolematut 14,3 miljardit dollarit sõjalise abi paketiks Iisraelile
suurema nn paketileppe raames, mis hõlmab toetust Ukrainale
ja muid julgeolekualaseid asju, mida Biden’i valitsus
üritab edendada üleilmselt.
Meie ees on ajaloo pöördepunkt, üks hetki,
mil meie tänased otsused määravad tuleviku aastakümneteks.
Tuleb märkida, et Biden’i valitsuse taotletav rahastus
hõlmab ka humanitaarabi Hamas’i valitsetava Gaza maakitsuse elanikele.
Tänan vaatamast TV7 Iisraeli Uudiseid!
Palun paluge rahu Jeruusalemmale ja päästet Iisraelile.
Ja kui meie päevauudised on teile õnnistuseks ja te tahate aidata meil
kanda nende tootmise kulusid, kuna TV7 Iisraeli stuudio töö
põhineb 100% annetustel,
tehke palun annetus meie võrgulehel www.tv7israelnews.com.
Olen Jonathan Hessen. Soovin õnnistud puhkepäevi!
Kui Jumal lubab, näeme jälle järgnevais TV7 uudistes.
Seniks šalom Jeruusalemmast.
Tõlge: Sulev Kivastik